
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 277 

25 Φεβρουάριου 2015 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός έγκρισης κατ’ αποκοπής χορηγήματος 
καθαριότητας Δ.Ο.Υ. Πολυγύρου οικ. έτους 2015. 1 

Καθορισμός της διαδικασίας ηλεκτρονικής υποβολής 
των Δηλώσεων Κεραιοσυστημάτων Νομίμως Λει- 
τουργούντων Ραδιοφωνικών Σταθμών και της ΝΕ- 
ΡΙΤ σύμφωνα με το άρθρο 61 του Ν. 4313/2014.... 2 

Επέκταση του Συστήματος Ηλεκτρονικής Υποβολής 
Αιτήσεων (ΣΗΛΥΑ) για την Ηλεκτρονική Υποβο¬ 
λή Δηλώσεων Υπαγωγής σε Πρότυπες Περιβαλ¬ 
λοντικές Δεσμεύσεις και Τυποποιημένων Δηλώ¬ 


σεων Τροποποίησης Κεραιοσυστημάτων. 3 

Έγκριση απογευματινής υπερωριακής εργασίας 
υπαλλήλων του Τμήματος Κτηνιατρικής της Πε¬ 
ριφερειακής Ενότητας Ξάνθης από Φεβρουάριο 

έως και Δεκέμβριο του έτους 2015. 4 

Διαπίστωση της ανάγκης για υπερωριακή απασχό¬ 
ληση, καθιέρωση με αμοιβή υπερωριακής εργασί¬ 
ας, εργασίας κατά τις Κυριακές και εξαιρέσιμες 


ημέρες, εργασίας κατά τις νυχτερινές ώρες των 
εργάσιμων, Κυριακών και εξαιρέσιμων ημερών για 
το έτος 2015, για το προσωπικό που υπηρετεί στο 

Γραφείο του Περιφερειάρχη Θεσσαλίας. 5 

Μεταβίβαση άσκησης αρμοδιοτήτων σε εκλεγμένους 
Αντιπεριφερειάρχες της Περιφέρειας Ιονίων Νήσων. 6 


ΑΠΟΦΑΣΕΙ Σ 

Αριθμ. 305 (1) 

Καθορισμός έγκρισης κατ’ αποκοπής χορηγήματος κα¬ 
θαριότητας Δ.Ο.Υ. Πολυγύρου οικ. έτους 2015. 

Η ΠΡΟΪΣΤΑΜΕΝΗ ΥΠΗΡΕΣΙΑΣ ΔΗΜΟΣΙΟΝΟΜΙΚΟΥ 
ΕΛΕΓΧΟΥ Ν. ΧΑΛΚΙΔΙΚΗΣ 
Έχοντας υπόψη : 

1. Τις διατάξεις 

α) του Ν. 4270/2014 (ΦΕΚ Α/143) «Αρχές δημοσιονομικής 
διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις.» 


β) του άρθρου 6 του Π.Δ. 113/2010 (Α/194/2010) «περί 
τρόπου αναλήψεως δαπανών». 

γ) και του άρθρου 12 του Π.Δ. 151/98 (Α/196/1998) «Δι¬ 
αδικασία ελέγχου, εκκαθάρισης.» 

2. Την αριθμ. 2062200/6414/004/01.09.1997 (ΦΕΚ 858/Β/ 
1997) απόφαση του Υπ. Οικονομικών «Περί μεταβίβασης 
αρμοδιοτήτων του Υπουργού Οικονομικών στους Προϊ¬ 
σταμένους των Περιφερειακών Υπηρεσιών του Γενικού 
Λογιστηρίου του Κράτους και της εξουσίας να υπο¬ 
γράφουν «Με εντολή Υπουργού», στο Γενικό Διευθυ¬ 
ντή Διοίκησης και σε Προϊσταμένους Διευθύνσεων και 
Τμημάτων του Γ ενικού Λογιστηρίου του Κράτους, όπως 
τροποποιήθηκε με την απόφαση του Υπ. Οικονομικών 
αριθμ. 1121103/2068/0006Β/1998 (ΦΕΚ 1175/Β/11.11.1998). 

3. Την απόφαση αριθμ. 2061120/26.08.1997 (ΦΕΚ 
754/Β/97) του Υπ. Οικονομικών «Ορισμός Κυρίων Δια- 
τακτών». 

4. Την απόφαση αριθμ. 2/5091/0026/25.05.2012 (ΦΕΚ 
1741/Β/2012) Υπ. Οικονομικών «Περί καθορισμού διαδι¬ 
κασίας και δικαιολογητικών για την πληρωμή δαπανών 
πάγιων κατ' αποκοπή χορηγημάτων και μισθωμάτων 
κτιρίων δημοσίων υπηρεσιών», ιδίως το άρθρο 2 αυτής. 

5. Την εγγεγραμμένη στον Π/Υ της Δ.Ο.Υ. Πολυγύρου 
για το έτος 2015 ποσού 11.500,00 Ευρώ, στον Φορέα 
9053 Ειδικού Φορέα 231 και ΚΑΕ 1232 για κατ' αποκοπή 
χορήγημα καθαριότητας. 

6. Τη σχετική απόφαση 304/26.01.2015 (ΑΔΑ: 7Ν1ΒΗ- 
Φ5Τ) ανάληψης δέσμευσης πίστωσης ύψους 10.228,68€ 
με α/α 8811 στο Βιβλίο Εγκρίσεων και Εντολών Πληρω¬ 
μής της Υπηρεσίας μας. 

7. Τις υπάρχουσες υπηρεσιακές ανάγκες, αποφασί¬ 
ζουμε: 

Καθορίζουμε το μηνιαίο ύψος του κατ' αποκοπή χορη¬ 
γήματος για δαπάνες καθαριότητας της Δ.Ο.Υ. Πολυγύ¬ 
ρου του Ειδικού Φορέα 231 και ΚΑΕ 1232 στο ποσό των 
929,88 ευρώ, από τον Φεβρουάριο έως τον Δεκέμβριο 
του έτους 2015. 

Η παραπάνω δαπάνη καταβάλλεται με χρημα¬ 
τικά εντάλματα σύμφωνα με την απόφαση αριθμ. 
2/5091/0026/25.05.2012 (ΦΕΚ 1741 /Β/25.05.2012) Υπ. Οικο¬ 
νομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 26 Ιανουάριου 2015 

Η Προϊστάμενη 
ΑΡΕΤΗ ΝΤΙΝΑ 
-♦- 

Αριθμ. απόφ. 746/5 (2) 

Καθορισμός της διαδικασίας ηλεκτρονικής υποβολής 
των Δηλώσεων Κεραιοσυστημάτων Νομίμως Λει- 
τουργούντων Ραδιοφωνικών Σταθμών και της ΝΕ- 
ΡΙΤ σύμφωνα με το άρθρο 61 του Ν. 4313/2014. 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
ΚΑΙ ΤΑΧΥΔΡΟΜΕΙΩΝ 

Έχοντας υπόψη: 

α. το ν. 4313/2014 «Ρυθμίσεις θεμάτων Μεταφορών, 
Τηλεπικοινωνιών και ΔημοσίωνΈργων και άλλες διατά¬ 
ξεις» (ΦΕΚ 261/Α/2014), ιδίως τα άρθρα 61 και 64 αυτού, 
β. το ν. 4070/2012 «Ρυθμίσεις Ηλεκτρονικών Επικοινω¬ 
νιών, Μεταφορών, Δημοσίων έργων και άλλες διατάξεις» 
(ΦΕΚ 82/Α'/10.4.2012), 

γ. το ν. 3592/2007 «Συγκέντρωση και αδειοδότηση Επι¬ 
χειρήσεων Μέσων Ενημέρωσης και άλλες διατάξεις» 
(ΦΕΚ 161/Α72007), όπως ισχύει, 
δ. το ν. 4155/2013 «Εθνικό Σύστημα Ηλεκτρονικών 
Δημοσίων Συμβάσεων και άλλες διατάξεις» (ΦΕΚ 120/ 
Α72013), και ιδίως το άρθρο 65 αυτού, όπως ισχύει, 
ε. το ν. 2801/2000 «Ρυθμίσεις Θεμάτων Αρμοδιότητας 
του Υπουργείου Μεταφορών και Επικοινωνιών και άλλες 
διατάξεις» (ΦΕΚ 46/Α72000), όπως ισχύει, 
στ. το ν. 3979/2011 «Για την ηλεκτρονική Διακυβέρνηση 
και λοιπές διατάξεις» (ΦΕΚ 138/Α72011), 
ζ. την Απόφαση της ΕΕΤΤ ΑΠ 661/2/19-7-2012 «Κανο¬ 
νισμός Αδειών Κατασκευών Κεραιών στην Ξηρά» (ΦΕΚ 
2529/Β/17-9-2 012), 

η. την Απόφαση της ΕΕΤΤ ΑΠ 672/1/13-11-2012 «Εναρξη 
Λειτουργίας του Συστήματος Ηλεκτρονικής Υποβολής 
Αιτήσεων (ΣΗΛΥΑ) Χορήγησης Αδειών Κατασκευών Κε¬ 
ραιών» (ΦΕΚ 3295/Β/11-12-2012) 
θ. το γεγονός ότι από τις διατάξεις αυτής της Από¬ 
φασης δεν προκαλείται δαπάνη σε βάρος του Κρατικού 
Προϋπολογισμού ούτε του προϋπολογισμού της ΕΕΤΤ, 
αποφασίζει: 

Αρθρο 1 

Πεδίο Εφαρμογής 

1. Με την παρούσα απόφαση τίθεται σε λειτουργία, 
ως τμήμα της διαδικτυακής εφαρμογής του Συστήματος 
Ηλεκτρονικής Υποβολής Αιτήσεων (ΣΗΛΥΑ), διαδικτυακή 
εφαρμογή για την ηλεκτρονική υποβολή και διαχείρι¬ 
ση των Δηλώσεων που σύμφωνα με το άρθρο 61 του 
ν. 4313/2014 οφείλουν να υποβάλουν στην ΕΕΤΤ οι νο¬ 
μίμως λειτουργούντες ραδιοφωνικοί σταθμοί, κατά την 
έννοια της περίπτωσης β' της παρ. 7 του άρθρου 5 του 
ν. 3592/2007 (Α' 161), που έχουν εγκαταστήσει και θέσει 
σε λειτουργία κατασκευές κεραιών ή όσοι έχουν υπο¬ 
βάλει δήλωση μέσω της διαδικασίας που προβλέπεται 
στο άρθρο 65 του ν. 4155/2013, ως έχει τροποποιηθεί 
με το άρθρο 64 του ν. 4313/2014, καθώς και η ΝΕΡΙΤ Α.Ε. 
και για όλα τα κεραιοσυστήματα τα οποία μεταδίδουν 
ή αναμεταδίδουν ραδιοφωνικές εκπομπές αυτής. 


2. Η διαδικτυακή εφαρμογή της παραγράφου 1 δύναται 
να χρησιμοποιηθεί για την ηλεκτρονική υποβολή των 
Δηλώσεων και των σχετικών εγγράφων, την τήρηση σε 
ηλεκτρονική μορφή και τη δημοσιοποίηση των σχετικών 
στοιχείων και εγγράφων, την ενημέρωση των Δηλού- 
ντων για θέματα που άπτονται των Δηλώσεων και των 
κεραιοσυστημάτων που αυτές αφορούν καθώς και για 
την κοινοποίηση προς τους Δηλούντες σχετικών εγ¬ 
γράφων και Διοικητικών Πράξεων. 

Άρθρο 2 

Ορισμοί 

Ραδιοφωνικός Σταθμός: Κάθε νομίμως λειτουργών ρα¬ 
διοφωνικός σταθμός, κατά την έννοια της περίπτωσης 
β' της παρ. 7 του άρθρου 5 του ν. 3592/2007 (Α' 161). 

Δηλώσεις Κεραιοσυστημάτων Ραδιοφωνικών Σταθ¬ 
μών: Οι Δηλώσεις που σύμφωνα με το άρθρο 61 του 
ν. 4313/2014 οφείλουν να υποβάλουν στην ΕΕΤΤ οι νο¬ 
μίμως λειτουργούντες ραδιοφωνικοί σταθμοί, κατά την 
έννοια της περίπτωσης β' της παρ. 7 του άρθρου 5 του 
ν. 3592/2007 (Α' 161), που έχουν εγκαταστήσει και θέσει 
σε λειτουργία κατασκευές κεραιών ή όσοι έχουν υπο¬ 
βάλει δήλωση μέσω της διαδικασίας που προβλέπεται 
στο άρθρο 65 του ν. 4155/2013, ως έχει τροποποιηθεί 
με το άρθρο 64 του ν. 4313/2014. 

Διαδικτυακή Εφαρμογή: Η διαδικτυακή εφαρμογή που 
τίθεται σε λειτουργία με την παρούσα απόφαση. 

Δηλούντες: Οι Ραδιοφωνικοί Σταθμοί που οφείλουν 
να υποβάλλουν τις Δηλώσεις Κεραιοσυστημάτων Ρα¬ 
διοφωνικών Σταθμών. 

Τελικός Χρήστης (Διαδικτυακής Εφαρμογής): Φυσι¬ 
κό πρόσωπο που αποκτά πρόσβαση στη Διαδικτυακή 
Εφαρμογή εκπροσωπώντας Ραδιοφωνικό Σταθμό. 

Γ ια τους λοιπούς όρους της παρούσας, ισχύουν οι 
ορισμοί που περιλαμβάνονται στη σχετική νομοθεσία 
και ιδίως στο 4070/2012 (ΦΕΚ Α' 82) και στο ν. 2801/2000 
(ΦΕΚ Α' 46). 

Άρθρο 3 

Πρόσβαση στη Διαδικτυακή Εφαρμογή 

1. Η πρόσβαση στη Διαδικτυακή Εφαρμογή γίνεται 
μέσω του διαδικτυακού τόπου ερθοίΓυπι.θθΙΙ.ςι· της ΕΕΤΤ 
με χρήση διαπιστευτηρίων (αναγνωριστικό χρήστη και 
συνθηματικό) που στην παρούσα απόφαση αναφέρονται 
και ως κωδικοί τελικού χρήστη. 

2. Οι Δηλούντες και οι Τελικοί Χρήστες εγγράφονται 
στη Διαδικτυακή Εφαρμογή κατόπιν αίτησής τους προς 
την ΕΕΤΤ. 

3. Η εγγραφή Ραδιοφωνικού Σταθμού στη Διαδικτυακή 
Εφαρμογή συνοδεύεται υποχρεωτικά από την εγγραφή 
ενός τελικού χρήστη που μπορεί να είναι είτε ο Νόμιμος 
Εκπρόσωπός του είτε άλλο φυσικό πρόσωπο κατάλληλα 
εξουσιοδοτημένο για το σκοπό αυτό. 

4. Με την αίτησή τους οι Δηλούντες και οι τελικοί 
χρήστες αποδέχονται τους όρους χρήσης της Διαδι- 
κτυακής Εφαρμογής. Οι Ραδιοφωνικοί Σταθμοί έχουν 
την τελική ευθύνη έναντι της ΕΕΤΤ για τη χρήση της 
Διαδικτυακής Εφαρμογής. 

5. Η αίτηση εγγραφής στη Διαδικτυακή Εφαρμογή του 
Ραδιοφωνικού Σταθμού και του Τελικού Χρήστη γίνεται 
ηλεκτρονικά και συνοδεύεται από: 

α) Κατά περίπτωση, αντίγραφο της Βεβαίωσης Νομί¬ 
μου Λειτουργίας του Ραδιοφωνικού Σταθμού ή άλλου 

εγγράφου βάσει του οποίου τεκμηριώνεται η νόμιμη, 
σύμφωνα με τα στοιχεία του ΕΣΡ, λειτουργία του Ρα¬ 
διοφωνικού Σταθμού, 

β) Υπεύθυνη Δήλωση / Αίτηση του Νομίμου Εκπροσώ¬ 
που του Ρ/Σ και του Τελικού Χρήστη της Εφαρμογής, 
στην περίπτωση που ως Τελικός Χρήσης εγγράφεται 
άλλο πρόσωπο πέραν του Νόμιμου Εκπροσώπου, με την 
οποία ζητείται η εγγραφή στη Διαδικτυακή Εφαρμογή 
και δηλώνεται η αποδοχή των όρων χρήσης αυτής, συ¬ 
μπεριλαμβανομένων των ακολούθων: 

• Ότι με την ως άνω υπεύθυνη δήλωση, δηλώνεται 
στο όνομα και για λογαριασμό του φορέα/επιχείρηση 
που εκπροσωπείται νόμιμα ότι ο φορέας/επιχείρηση 
προτίθεται να εγγράφει στη Διαδικτυακή Εφαρμογή. 

• Ότι ο Τελικός Χρήστης, τα στοιχεία του οποίου 
γνωστοποιούνται με την αίτηση εγγραφής, έχει την 
ειδική εντολή και πληρεξουσιότητα να χρησιμοποιεί, 
να καταχωρεί και να αιτείται μέσω της Διαδικτυακής 
Εφαρμογής, στο όνομα και για λογαριασμό του ανωτέ¬ 
ρω φορέα/επιχείρησης, κάθε σχετική δήλωση, στοιχείο, 
έγγραφο και πληροφορία. 

• Ότι αναγνωρίζεται κάθε γνωστοποίηση/πληροφορία 
από την ΕΕΤΤ προς τον Τελικό Χρήστη μέσω της Δια- 
δικτυακής Εφαρμογής ως κοινοποιηθείσα προς τον/ην 
φορέα/επιχείρηση. 

• Ότι τα έγγραφα τα οποία υποβάλλονται τελούν σε 
ισχύ, είναι ακριβή και επικαιροποιημένα. 

Ο Δηλών υποχρεούται, εφόσον ειδοποιηθεί από την 
ΕΕΤΤ, συμπεριλαμβανομένης της ειδοποίησης μέσω της 
Διαδικτυακής Εφαρμογής, να υποβάλει στην ΕΕΤΤ το 
πρωτότυπο της ως άνω υπό (β) Υπεύθυνης Δήλωσης / 
Αίτησης. 

6. Η έκδοση διαπιστευτηρίων (αναγνωριστικό χρή¬ 
στη και αρχικό συνθηματικό) γίνεται από την ΕΕΤΤ και 
γνωστοποιείται στον τελικό χρήστη μέσω ηλεκτρονικού 
ταχυδρομείου. 

7. Σε περίπτωση που η αίτηση εγγραφής παρουσιάζει 
ελλείψεις ή σφάλματα δεν εκδίδονται διαπιστευτήρια 
και ο ενδιαφερόμενος θα πρέπει να προβεί σε υποβολή 
νέας αίτησης εγγραφής. Στην περίπτωση αυτή η ΕΕΤΤ 
δεν υποχρεούται σε οποιαδήποτε άλλη ειδοποίηση του 
ενδιαφερομένου πέραν της αποστολής σχετικού μηνύ¬ 
ματος ηλεκτρονικού ταχυδρομείου. 

8. Η απενεργοποίηση των διαπιστευτηρίων του τελικού 
χρήστη γίνεται μετά από σχετική αίτηση του τελικού 
χρήστη ή του Νόμιμου Εκπροσώπου του Ραδιοφωνικού 
Σταθμού προς την ΕΕΤΤ. 

9. Οι χρήστες που εγγράφονται στη Διαδικτυακή 
Εφαρμογή αποκτούν δικαιώματα πρόσβασης στο ΣΗΛΥΑ 
αντίστοιχα αυτών του ρόλου του Τεχνικού Υπευθύνου, 
με την επιφύλαξη των διατάξεων της Απόφασης της 
ΕΕΤΤ ΑΠ 672/1/13-11-2012 (ΦΕΚ 3295/Β/11 -12-2012). 

10. Η ΕΕΤΤ δύναται να προβεί σε διορθώσεις των 
δηλωθέντων κατά την εγγραφή στοιχείων ή και να ανα- 
στείλει, προσωρινά ή επ’ αόριστον, τη δυνατότητα πρό¬ 
σβασης τελικού χρήστη ή και Ραδιοφωνικού Σταθμού 
στη Διαδικτυακή Εφαρμογή, ιδίως στην περίπτωση που 
διαπιστωθεί ότι τα δηλωθέντα κατά τη διαδικασία εγ¬ 
γραφής στοιχεία είναι εσφαλμένα, ανακριβή ή αναληθή. 

11. Τα διαπιστευτήρια, ήτοι το αναγνωριστικό 
(υεοπιαπίθ) και το συνθηματικό (ραεεννοΓά), εκδίδονται 
για τον τελικό χρήστη και είναι αυστηρώς προσωπικά. 


Η τήρηση του συνθηματικού που αποτελεί απόρρητο 
προσωπικό στοιχείο είναι ευθύνη του τελικού χρήστη. Ο 
χρήστης αναγνωρίζει ότι η υποβολή των διαπιστευτηρί¬ 
ων του, κατά τη σύνδεση του στη Διαδικτυακή Εφαρμο¬ 
γή, πιστοποιεί την ταυτότητα του και υποχρεούται, για 
την προσωπική του ασφάλεια, να ενεργεί με τη δέουσα 
επιμέλεια, λαμβάνοντας τα αναγκαία μέτρα ασφάλειας 
για να αποτρέπει την παράνομη χρήση των διαπιστευ¬ 
τηρίων του από τρίτα εξουσιοδοτημένα ή μη πρόσωπα, 
να τα φυλάσσει μυστικά και να μην γνωστοποιεί τα 
προσωπικά του διαπιστευτήρια σε τρίτους και γενικά 
να μεριμνά για τη μη διαρροή τους. 

12. Η ΕΕΤΤ δεν φέρει ουδεμία ευθύνη έναντι του τε¬ 
λικού χρήστη, του Νομικού ή Φυσικού Προσώπου επ’ 
ονόματι του οποίου ο τελικός χρήστης, ως κάτοχος των 
εν λόγω διαπιστευτηρίων, χρησιμοποιεί τη Διαδικτυακή 
Εφαρμογή ή τρίτου, σε περίπτωση ζημίας του τελικού 
χρήστη, του Νομικού ή Φυσικού Προσώπου επ’ ονόματι 
του οποίου ο τελικός χρήστης, ως κάτοχος των εν 
λόγω διαπιστευτηρίων, χρησιμοποιεί τη Διαδικτυακή 
Εφαρμογή ή τρίτου από μη εξουσιοδοτημένη πρόσβαση 
τρίτου με οποιονδήποτε τρόπο στα διαπιστευτήριά του. 

13. Ραδιοφωνικοί Σταθμοί για τους οποίους έχει ολο¬ 
κληρωθεί η διαδικασία εγγραφής τελικών χρηστών στο 
Σύστημα Ηλεκτρονικής Υποβολής Αιτήσεων (ΣΗΛΥΑ) 
σύμφωνα με τα οριζόμενα στην Απόφαση της ΕΕΤΤ ΑΠ 
672/1/13-11-2012 (ΦΕΚ 3295/Β/11 -12-2012) δύνανται, εφόσον 
είναι τεχνικά εφικτό, να χρησιμοποιούν τα διαπιστευ¬ 
τήρια που τους έχουν αποδοθεί και για την υποβολή 
Δηλώσεων Κεραιοσυστημάτων Ραδιοφωνικών Σταθμών. 

Αρθρο 3 

Διαδικασία Ηλεκτρονικής Υποβολής Δηλώσεων 

1. Η Διαδικτυακή Εφαρμογή παρέχει τη δυνατότητα 
στους Δηλούντες να καταχωρίσουν με ηλεκτρονικό 
τρόπο τα στοιχεία της Δήλωσης Κεραιοσυστημάτων 
Ραδιοφωνικών Σταθμών και να αναρτήσουν τα συνοδευ¬ 
τικά της Δήλωσης έγγραφα και δικαιολογητικά. Μετά 
την τελική υποβολή της Δήλωσης αποδίδεται αυτόματα 
αριθμός πρωτοκόλλου. Μετά την τελική υποβολή, το 
περιεχόμενο της Δήλωσης δεν τροποποιείται. 

2. Η Διαδικτυακή Εφαρμογή παρέχει στην ΕΕΤΤ τη 
δυνατότητα: 

ί. να εξετάσει μέσω διαδικτυακής πρόσβασης τη Δή¬ 
λωση και τα συνοδευτικά έγγραφα, 

ϋ. να επιστρέφει μέσω της Διαδικτυακής Εφαρμογής 
την Δήλωση στον δηλούντα για την παροχή διευκρινή- 
σεων ή πρόσθετων πληροφοριών, 

μι. να ειδοποιεί τον δηλούντα αν η Δήλωσή του είναι 
πλήρης και γίνεται αποδεκτή ή όχι, 

ιν. να επισυνάπτει στη Διαδικτυακή Εφαρμογή σχετικά 
έγγραφα ή / και διοικητικές πράξεις. 

3. Η Διαδικτυακή Εφαρμογή τηρεί με ηλεκτρονικό τρό¬ 
πο το ιστορικό κάθε Δήλωσης που περιλαμβάνει τις 
ενέργειες που γίνονται κατά την εξέταση μίας Δήλωσης. 
Το ιστορικό είναι διαθέσιμο σε όλους του χρήστες που 
συμμετέχουν στη διαδικασία υποβολής και εξέτασης 
της Δήλωσης. 

4. Η ΕΕΤΤ δύναται να δημοσιεύει στον διαδικτυακό της 
τόπο οδηγίες συμπλήρωσης των αιτήσεων εγγραφής 
στη Διαδικτυακή Εφαρμογή και των Δηλώσεων Κεραι- 
οσυστημάτων Ραδιοφωνικών Σταθμών. 

Αρθρο 4 

Μεταβατικές Διατάξεις -Έναρξη ισχύος 

1. Η ισχύς της παρούσας απόφασης άρχεται από τη 
δημοσίευσή της στην Εφημερίδα της Κυβερνήσεως. 

2. Οι εκκρεμούσες κατά το χρόνο έναρξης ισχύος της 
παρούσας αιτήσεις εγγραφής στο ΣΗΛΥΑ που έχουν 
υποβληθεί από Ραδιοφωνικούς Σταθμούς, οι οποίοι βά¬ 
σει της παρούσας απόφασης δύνανται να εγγραφούν 
ηλεκτρονικά στη Διαδικτυακή Εφαρμογή, επιστρέφονται 
στον αιτούντα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 22 Ιανουάριου 2015 
Ο Πρόεδρος 

ΚΩΝΣΤΑΝΤΙΝΟΣ ΛΟΥΡΟΠΟΥΛΟΣ 

-♦- 

Αριθμ. απόφ. 746/4 (3) 

Επέκταση του Συστήματος Ηλεκτρονικής Υποβολής Αι¬ 
τήσεων (ΣΗΛΥΑ) για την Ηλεκτρονική Υποβολή Δη¬ 
λώσεων Υπαγωγής σε Πρότυπες Περιβαλλοντικές 
Δεσμεύσεις και Τυποποιημένων Δηλώσεων Τροπο¬ 
ποίησης Κεραιοσυστημάτων. 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
ΚΑΙ ΤΑΧΥΔΡΟΜΕΙΩΝ 

Έχοντας υπόψη: 

α. το ν. 4070/2012 «Ρυθμίσεις Ηλεκτρονικών Επικοινω¬ 
νιών, Μεταφορών, Δημοσίων έργων και άλλες διατάξεις» 
(ΦΕΚ 82/Α'/10.4.2012), και ιδίως το άρθρο 1, το άρθρο 12, 
παράγρ. λα' και το άρθρο 30, ιδίως την παρ. 17, όπως 
τροποποιήθηκε με το άρθρο 60 του Ν. 4313/2014 (ΦΕΚ 
261 / Α'/17.12.2 014) 

β. το ν. 4313/2014 «Ρυθμίσεις θεμάτων Μεταφορών, 
Τηλεπικοινωνιών και Δημοσίων Έργων και άλλες δια¬ 
τάξεις» (ΦΕΚ 261 /Α'/17.12.2014), και ιδίως το κεφάλαιο Ζ' 
γ. το ν. 4053/2012 "Ρύθμιση και λειτουργία της Ταχυ¬ 
δρομικής Αγοράς, θεμάτων ηλεκτρονικών επικοινωνιών 
και άλλες διατάξεις” (ΦΕΚ 44/Α77.3.2012), και ιδίως το 
άρθρο 31, όπως τροποποιήθηκε με το άρθρο 126 του ν. 
4249/2014 (ΦΕΚ 73/Α724.03.2014), 
δ. το ν. 2801/2000 «Ρυθμίσεις Θεμάτων Αρμοδιότητας 
του Υπουργείου Μεταφορών και Επικοινωνιών και άλλες 
διατάξεις» (ΦΕΚ 46/Α72000), όπως ισχύει, 
ε. το ν. 4014/2011 “Περιβαλλοντική αδειοδότηση έργων 
και δραστηριοτήτων, ρύθμιση αυθαιρέτων σε συνάρτηση 
με δημιουργία περιβαλλοντικού ισοζυγίου και άλλες 
διατάξεις αρμοδιότητας Υπουργείου Περιβάλλοντος” 
(ΦΕΚ 209/Α721-4-2011), 

στ. το ν. 3979/2011 «Για την ηλεκτρονική Διακυβέρνηση 
και λοιπές διατάξεις» (ΦΕΚ 138/Α72011), 
ζ. την Κοινή Υπουργική Απόφαση αριθ. οικ. 174610/ 
1-9-2014 “Πρότυπες Περιβαλλοντικές Δεσμεύσεις για 
έργα και δραστηριότητες της κατηγορίας Β της 12ης 
ομάδας «ΕιδικάΈργα και Δραστηριότητες», α/α 6 «Σταθ¬ 
μοί Βάσης Κινητής και Ασύρματης Σταθερής Τηλεφω¬ 
νίας», του παραρτήματος XII της Υ.Α. 1958/2012 (Β' 21), 
όπως εκάστοτε ισχύει.” (ΦΕΚ 2498/Β719-9-2014), 
η. την Υπουργική Απόφαση αριθμ. 15277/23-3-2012 
“Εξειδίκευση διαδικασιών για την ενσωμάτωση στις 
Αποφάσεις Έγκρισης Περιβαλλοντικών Όρων ή στις 
Πρότυπες Περιβαλλοντικές Δεσμεύσεις της προβλε- 
πόμενης από τις διατάξεις της Δασικής Νομοθεσίας 


έγκρισης επέμβασης, για έργα και δραστηριότητες κα¬ 
τηγοριών Α και Β της υπουργικής απόφασης με αριθμ. 
1958/2012 (ΦΕΚ21/Β713.1.2012), σύμφωνα με το άρθρο 12 
του Ν. 4014/2011” (ΦΕΚ 1077/Β/9-4-2012), 

0. την Απόφαση της ΕΕΤΤ ΑΠ 672/1/13-11-2012 «Εναρξη 
Λειτουργίας του Συστήματος Ηλεκτρονικής Υποβολής 
Αιτήσεων (ΣΗΛΥΑ) Χορήγησης Αδειών Κατασκευών Κε¬ 
ραιών» (ΦΕΚ 3295/Β/11 -12-2012), 

ι. την Απόφαση της ΕΕΤΤ ΑΠ 661/2/19-7-2012 «Κανο¬ 
νισμός Αδειών Κατασκευών Κεραιών στην Ξηρά» (ΦΕΚ 
2529/Β/17-9-2 012) 

ια. το γεγονός ότι από τις διατάξεις αυτής της Από¬ 
φασης δεν προκαλείται δαπάνη σε βάρος του Κρατικού 
Προϋπολογισμού ούτε του προϋπολογισμού της ΕΕΤΤ, 
αποφασίζει: 

Αρθρο 1 

Πεδίο Εφαρμογής 

Με την παρούσα απόφαση καθορίζεται ότι η διαδικτυ- 
ακή εφαρμογή του ΣΗΛΥΑ δύναται να χρησιμοποιηθεί 
για την ηλεκτρονική υποβολή των Δηλώσεων Υπαγωγής 
σε Πρότυπες Περιβαλλοντικές Δεσμεύσεις (ΠΠΔ) σύμ¬ 
φωνα με την Κοινή υπουργική απόφαση υπ’ αριθ. οικ. 
174610/1-9-2014 (ΦΕΚ 2498/Β719-9-2014) καθώς και για 
την υποβολή των Τυποποιημένων Δηλώσεων Τροπο¬ 
ποίησης Κεραιοσυστημάτων σύμφωνα με την παρ. 17 
του άρθρου 30 του ν. 4070/2012, όπως τροποποιήθηκε 
με την παρ. 14 του άρθρου 60 του ν. 4313/2014, για την 
εξέταση των ως άνω Δηλώσεων από τις αρμόδιες υπη¬ 
ρεσίες μέσω διαδικτυακής πρόσβασης, για την τήρηση 
σε ηλεκτρονική μορφή των σχετιζόμενων με τις ως 
άνω Δηλώσεις στοιχείων του Εθνικού Μητρώου Κεραι- 
οσυστημάτων και για τη δημοσιοποίηση των σχετικών 
στοιχείων και εγγράφων. 

Αρθρο 2 

Διαδικασία Ηλεκτρονικής Υποβολής Δηλώσεων Υπα¬ 
γωγής σε Πρότυπες Περιβαλλοντικές Δεσμεύσεις και 
Τυποποιημένων Δηλώσεων Τροποποίησης Κεραιοσυ- 
στημάτων 

1. Το ΣΗΛΥΑ παρέχει τη δυνατότητα στους δηλούντες 
να καταχωρίσουν με ηλεκτρονικό τρόπο τα στοιχεία: 

α) των Δηλώσεων Υπαγωγής σε Πρότυπες Περιβαλλο¬ 
ντικές Δεσμεύσεις σύμφωνα με την Κοινή υπουργική από¬ 
φαση υπ’ αριθ. οικ. 174610/1-9-2014 (ΦΕΚ 2498/Β719-9-2014) 

β) των Τυποποιημένων Δηλώσεων Τροποποίησης Κε- 
ραιοσυστημάτων σύμφωνα με την παρ. 17 του άρθρου 
30 του ν. 4070/2012, όπως τροποποιήθηκε με την παρ. 14 
του άρθρου 60 του ν. 4313/2014 και να αναρτήσουν τα 
συνοδευτικά της Δήλωσης έγγραφα και δικαιολογητικά. 

2. Μετά την τελική υποβολή Δήλωσης Υπαγωγής σε 
Πρότυπες Περιβαλλοντικές Δεσμεύσεις ή Τυποποιημέ¬ 
νης Δήλωσης Τροποποίησης Κεραιοσυστημάτων, που 
μπορεί να γίνεται από τελικούς χρήστες του ΣΗΛΥΑ με 
ρόλο Τεχνικού Υπευθύνου, αποδίδεται αυτόματα αριθ¬ 
μός πρωτοκόλλου και το περιεχόμενο της Δήλωσης 
δεν τροποποιείται. 

3. Το ΣΗΛΥΑ παρέχει τη δυνατότητα στην ΕΕΤΤ και 
τους λοιπούς αρμόδιους φορείς που έχουν εγγράφει 
στο ΣΗΛΥΑ: 

ί. να εξετάζουν μέσω διαδικτυακής πρόσβασης την 
Δήλωση και τα συνοδευτικά έγγραφα στο πλαίσιο άσκη¬ 
σης των αρμοδιοτήτων τους, 

ϋ. να ενημερώνουν το ΣΗΛΥΑ με το αποτέλεσμα της 
εξέτασης επισυνάπτοντας τυχόν έγγραφα ή / και διοι¬ 
κητικές πράξεις, 

μι. να επιστρέφουν μέσω του ΣΗΛΥΑ την Δήλωση στον 
δηλούντα για την παροχή διευκρινήσεων ή πρόσθετων 
πληροφοριών. 

4. Το ΣΗΛΥΑ τηρεί με ηλεκτρονικό τρόπο το ιστορι¬ 
κό κάθε Δήλωσης που περιλαμβάνει τις πράξεις που 
γίνονται κατά την εξέταση μίας Δήλωσης. Το ιστορικό 
είναι διαθέσιμο σε όλους του χρήστες που συμμετέχουν 
στη διαδικασία υποβολής και εξέτασης της Δήλωσης. 

5. Για τους φορείς που δεν είναι ενταγμένοι στο ΣΗ¬ 
ΛΥΑ η επισύναψη της ηλεκτρονικής μορφής των εγγρά¬ 
φων στο σύστημα γίνεται από τον δηλούντα αμέσως 
μετά την κοινοποίησή τους. 

Άρθρο 3 

Μεταβατικές Διατάξεις -Έναρξη ισχύος 

1. Γ ια τους δηλούντες και τους φορείς του δημοσίου 
τομέα και τους τελικούς χρήστες αυτών που έχουν 
εγγράφει στο ΣΗΛΥΑ πριν την έναρξη ισχύος της πα¬ 
ρούσας δεν απαιτείται η εκ νέου εγγραφή τους στο 
ΣΗΛΥΑ για τη συμμετοχή στη διαδικασία υποβολής και 
εξέτασης των Δηλώσεων μέσω του ΣΗΛΥΑ. 

2. Γ ια τους φορείς του δημοσίου τομέα για τους οποί¬ 
ους υπάρχει στη σχετική νομοθεσία πρόβλεψη εγγραφής 
τους στο ΣΗΛΥΑ, αλλά δεν έχουν εγγράφει στο ΣΗΛΥΑ, 
η κοινοποίηση των Δηλώσεων Υπαγωγής σε ΠΠΔ, των 
Τυποποιημένων Δηλώσεων Τροποποίησης Κεραιοσυ- 
στημάτων καθώς και άλλων εγγράφων που σχετίζονται 
με τη διαδικασία αδειοδότησης, συμπεριλαμβανομένων 
Διοικητικών Πράξεων, εφόσον είναι τεχνικά εφικτό δύ- 
ναται να γίνεται με την παροχή πρόσβασης στο ΣΗΛΥΑ 
εξουσιοδοτημένων για το σκοπό αυτό στελεχών των 
ως άνω φορέων του δημοσίου με δυνατότητα απλής 
αναζήτησης και ανάγνωσης στοιχείων. 

3. Η ισχύς της παρούσας απόφασης άρχεται από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 22 Ιανουάριου 2015 
Ο Πρόεδρος 

ΚΩΝΣΤΑΝΤΙΝΟΣ ΛΟΥΡΟΠΟΥΛΟΣ 

-♦- 

Αριθμ. 1026 (4) 

Έγκριση απογευματινής υπερωριακής εργασίας υπαλ¬ 
λήλων του Τμήματος Κτηνιατρικής της Περιφερεια¬ 
κής Ενότητας Ξάνθης από Φεβρουάριο έως και Δε¬ 
κέμβριο του έτους 2015. 

Η ΕΚΤΕΛΕΣΤΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 282 παράγραφος Ια του 
Ν. 3852/2010 (ΦΕΚ 87 Α') «Νέα Αρχιτεκτονική της Αυτο¬ 
διοίκησης και της Αποκεντρωμένης Διοίκησης - Πρό¬ 
γραμμα Καλλικράτης». 

2. Το Π.Δ. 144/2010 (ΦΕΚ 237/Α/27-12-2010) «Οργανισμός 
της Περιφέρειας Ανατολικής Μακεδονίας και Θράκης». 

3. Την υπ’ αριθμ.: 6183/6-11-2014 (ΦΕΚ Β' 3057) Απόφαση 
Περιφερειάρχη Ανατολικής Μακεδονίας Θράκης για την 
μεταβίβαση αρμοδιοτήτων στην Εκτελεστική Γραμματέα. 


4. Τις διατάξεις του άρθρου 16 παρ. 2 περ. β' του 

Ν. 3205/2003 (ΦΕΚ 297 τ.Α72003), «Μισθολογικές ρυθμί¬ 
σεις λειτουργών και υπαλλήλων του Δημοσίου, ν.π.δ.δ. 
και ΟΤΑ. και άλλες διατάξεις», όπως τροποποιή¬ 

θηκαν με τις διατάξεις του άρθρου 6 του Ν. 3833/2010 
(ΦΕΚ 40/Α/15-3-2010). 

5. Τ ις διατάξεις του άρθρου 25 παρ. 7 του Ν. 2738/1999 
(ΦΕΚ 180/Α/1999) όπως ισχύουν σήμερα. 

6. Τ ις διατάξεις του άρθρου 20β του ν. 248/1914 (ΦΕΚ 
110/τ.Α7ΐ914) «Περί οργανώσεως της ζωοτεχνικής και 
Κτηνιατρικής Υπηρεσίας» όπως τροποποιήθηκε με τις 
διατάξεις του άρθρου 13 του ν.2538/1997 (ΦΕΚ 242/ 
Τ.Α71997) «Τροποποίηση της κείμενης νομοθεσίας για 
τα γεωργικά και κτηνιατρικά φάρμακα, ρύθμιση χρεών 
συνεταιριστικών οργανώσεων και άλλες διατάξεις». 

7. Τις διατάξεις του άρθρου 20 του ν. 4024/2011 
(ΦΕΚ 226/τ.Α72011) καθώς και την υπ’ αριθμ. 2/78400/0022/ 
14-11-2011 εγκύκλιο της 22ης Δνσης Μισθολογίου του 
Γενικού Λογιστηρίου του Κράτους «Συνταξιοδοτικές 
ρυθμίσεις, ενιαίο μισθολόγιο - βαθμολόγιο, εργασιακή 
εφεδρεία και άλλες διατάξεις εφαρμογής του μεσοπρό¬ 
θεσμου πλαισίου δημοσιονομικής στρατηγικής 2012-2015». 

8. Την ανάγκη κάλυψης εκτάκτων υπηρεσιακών ανα¬ 
γκών του Τμήματος Κτηνιατρικής της Περιφερειακής 
Ενότητας Ξάνθης, 

9. Το γεγονός ότι για την αντιμετώπιση των παρα¬ 
πάνω εκτάκτων υπηρεσιακών αναγκών οι υπάλληλοι 
εργάσθηκαν και εξακολουθούν να εργάζονται πέραν 
του κανονικού ωραρίου εργασίας, δεδομένου ότι δεν 
είναι δυνατό να διεκπεραιωθούν οι εργασίες εντός του 
κανονικού ωραρίου εργασίας. 

10. Την ανάγκη προστασίας του καταναλωτικού κοινού 
και της δημόσιας υγείας με τη διενέργεια των πάσης 
φύσεως κτηνιατρικών και συναφών ελέγχων και μετά 
το πέρας του ωραρίου των δημοσίων υπαλλήλων (κατά 
τις απογευματινές ώρες). 

11. Το γεγονός ότι για την παραπάνω υπερωριακή 
απασχόληση έχουν προβλεφθεί οι σχετικές πιστώσεις 
στον Προϋπολογισμό του οικονομικού έτους 2015 στον 
ειδικό φορέα 2292, ΚΑΕ 0511 της Περιφερειακής Ενότη¬ 
τας Ξάνθης, εγκρίνουμε: 

α) Την καθιέρωση υπερωριακής απασχόλησης με αμοι¬ 
βή, κατά τις απογευματινές ώρες για τους υπαλλήλους 
του Τμήματος Κτηνιατρικής της Περιφερειακής Ενότη¬ 
τας Ξάνθης, ως εξής: 

α.α) Ο συνολικός αριθμός των ωρών υπερωριακής 
απασχόλησης έως και Δεκέμβριο 2015 θα είναι 2849 
ώρες για απογευματινή εργασία. 

α.β) Ο αριθμός των υπαλλήλων που θα απασχοληθούν 
σε απογευματινή εργασία είναι είκοσι τρεις (23), 

α.γ) Το αντικείμενο απασχόλησης των υπερωριακά 
εργαζόμενων υπαλλήλων θα είναι για: 

• Αστυκτηνιατρικούς Ελέγχους, 

• Επίσημους έλεγχους καταστημάτων και εγκαταστά¬ 
σεων παραγωγής, επεξεργασίας και διάθεσης προϊό¬ 
ντων Ζωικής Προέλευσης, 

• Τον έλεγχο τροφίμων σε τοπικές πολιτιστικές εκδη¬ 
λώσεις (Αποκριές, Γιορτές Παλιάς Πόλης, κ.α..) οι οποίες 
πραγματοποιούνται εξαιρέσιμες ημέρες και Κυριακές 

• Τη διαχείριση διατροφικών κρίσεων (τροφοδηλητη- 
ριάσεων) κατά τις οποίες απαιτείται άμεση διενέργεια 
ελέγχου σε χώρους παραγωγής, παρασκευής τροφίμων 
και διενέργεια επιδημιολογικής διερεύνησης 

• Ζωανθρωπονόσοι - Δημόσια Υγεία (Λύσσα, Ιός του 
Δυτικού Νείλου, κ.α.) 

• Διερεύνηση των διαφόρων καταγγελιών 

• Εξαγωγές ζώντων ζώων και προϊόντων Ζωικής Προ¬ 
έλευσης, 

• Εφαρμογή Προγραμμάτων Εξυγίανσης της κτηνο¬ 
τροφίας 

• Επίσημοι έλεγχοι για την προστασία της υγείας των 
ζώων (επιζωοοτίες-ευλογιά, κ.α.) 

• Διενέργεια ελέγχων για την προστασία των ζώων 
στις εκτροφές, κατά την μεταφορά, την θανάτωση ή 
τη σφαγή τους, 

• Κτηνιατρικοί έλεγχοι για τα παραγόμενα Ζωικά 
υποπροϊόντα 

• καταχωρήσεις στην Κτηνιατρική Βάση δεδομένων 
της σήμανσης και καταγραφής των παραγωγικών ζώων 
και των δεδομένων των Προγραμμάτων εξυγίανσης 

• Τη διοργάνωση ενημερώσεων (κτηνοτροφών, κα.) 

• Τη διεκπεραίωση διοικητικών εργασιών που προ¬ 
κύπτουν καθημερινώς αλλά και αυτές που προκύπτουν 
από τις δραστηριότητες της υπερωριακής εργασίας 

β) Το ύψος της δαπάνης που θα προκύψει από Φεβρου¬ 
άριο έως και Δεκέμβριο 2015, υπολογίζεται να ανέλθει 
στο ποσό των δέκα έξι χιλιάδων ευρώ (16000,00) για τις 
απογευματινές ώρες και θα καλυφθεί από πιστώσεις του 
Προϋπολογισμού του οικονομικού έτους 2015, Ειδικού 
φορέα 2292 και ΚΑΕ 0511. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 16 Ιανουάριου 2015 

Η Εκτελεστική Γραμματέας 
ΖΩΗ ΚΟΣΜΙΔΟΥ 

-♦- 

Αριθμ. οικ. 333 (5) 

Διαπίστωση της ανάγκης για υπερωριακή απασχόληση, 
καθιέρωση με αμοιβή υπερωριακής εργασίας, εργα¬ 
σίας κατά τις Κυριακές και εξαιρέσιμες ημέρες, ερ¬ 
γασίας κατά τις νυχτερινές ώρες των εργάσιμων, 
Κυριακών και εξαιρέσιμων ημερών για το έτος 2015, 
για το προσωπικό που υπηρετεί στο Γ ραφείο του 
Περιφερειάρχη Θεσσαλίας. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 282 και 283 του Ν.3852/2010 
«Νέα Αρχιτεκτονική της Αυτοδιοίκησης και της Απο¬ 
κεντρωμένης Διοίκησης - Πρόγραμμα Καλλικράτης» 
(ΦΕΚ 87/Α/7-6-2010), σε συνδυασμό με τις διατάξεις 
του άρθρου 25 παρ. 7 του Ν.2738/1999 «Συλλογικές Δι¬ 
απραγματεύσεις στη Δημόσια Διοίκηση, μονιμοποίηση 
συμβασιούχων ορισμένου χρόνου και άλλες διατάξεις» 
(ΦΕΚ 180/Α/9-9-1999). 

2. Τις διατάξεις του Π.Δ. 129/2010 «Οργανισμός της 
Περιφέρειας Θεσσαλίας» (ΦΕΚ 222/Α/27-12-2010). 

3. Τις διατάξεις του άρθρου 23 του Ν.3613/2007 (ΦΕΚ 
263/Α/23-11-2007) σε συνδυασμό με τις διατάξεις του 
άρθρου 16 παράγρ. 2 περιπτ. β' του Ν3205/2003 καθώς 
και με τις διατάξεις της παραγρ. 1 Α2 της Αριθ. 2/99421/ 
ΔΕΠ 23-1-2015 της κοινής υπουργικής απόφασης (ΦΕΚ 
203/Β/26-1-2015). 

4. Τις διατάξεις του άρθρου 20 του Ν.4024/2011 «Συντα- 
ξιοδοτικές ρυθμίσεις, ενιαίο μισθολόγιο - βαθμολόγιο, 
εργασιακή εφεδρεία και άλλες διατάξεις εφαρμογής 


του μεσοπρόθεσμου πλαισίου δημοσιονομικής στρα¬ 
τηγικής 2012-2015» (ΦΕΚ 226/Α/27-10-2011). 

5. Την αριθμ. οικ 2/78400/0022/14-11-2011 εγκύκλιο του 
Γ ενικού Λογιστηρίου του Κράτους. 

6. Το γεγονός ότι για το έτος 2015 απαιτείται να ερ¬ 
γάζονται υπερωριακά έξι (6) υπάλληλοι του Γ ραφείου 
του Περιφερειάρχη Θεσσαλίας για κάλυψη έκτακτων 
και επειγουσών αναγκών και κατά τις Κυριακές, εξαιρέ¬ 
σιμες ημέρες καθώς και κατά τις νυχτερινές ώρες των 
εργάσιμων, Κυριακών και εξαιρέσιμων ημερών. 

7. Την αριθμ. 765/19-1-2015 απόφαση της Διεύθυνσης Οικο¬ 
νομικού της Περιφέρειας Θεσσαλίας με την οποία εγκρίθη- 
κε η δέσμευση πίστωσης για αποζημίωση για υπερωριακή 
εργασία και για εργασία κατά τις εξαιρέσιμες ημέρες και 
τις νυχτερινές ώρες στον κωδικούς ΚΑΕ 0511 και ΚΑΕ 0512, 
συνολικού ύψους έντεκα χιλιάδων ευρώ (11.000,00 €) που 
απαιτείται για την αποζημίωση των υπαλλήλων. 

8. Το γεγονός ότι από την παρούσα απόφαση προκα- 
λείται δαπάνη ύψους έντεκα χιλιάδων ευρώ (11.000,00 €), 
σε βάρος των ΚΑΕ 0511 (7.500 ευρώ ) και ΚΑΕ 0512 (3.500 
ευρώ) του προϋπολογισμού του οικονομικού έτους 2015, 
αποφασίζουμε: 

Α) Διαπιστώνουμε την ανάγκη για υπερωριακή απα¬ 
σχόληση και για απασχόληση κατά τις Κυριακές, εξαιρέ¬ 
σιμες ημέρες καθώς και κατά τις νυχτερινές ώρες των 
εργάσιμων, Κυριακών και εξαιρέσιμων ημερών, έξι (6) 
υπαλλήλων που υπηρετούν στο Γ ραφείο του Περιφερει¬ 
άρχη για το έτος 2015 και συγκεκριμένα έως 31-12-2015, 
λόγω κάλυψης των αυξημένων υπηρεσιακών αναγκών 
και υποχρεώσεων μας καθ’ όλη τη διάρκεια του 24ώρου. 

Β) Καθιερώνουμε με αμοιβή υπερωριακή εργασία κατά 
τις απογευματινές και νυχτερινές ώρες των εργάσιμων 
ημερών καθώς και κατά τις Κυριακές και εξαιρέσιμες 
ημέρες για το έτος 2015 και συγκεκριμένα έως 31-12-2015 
για έξι (6) υπαλλήλους που υπηρετούν στο Γ ραφείο του 
Περιφερειάρχη Θεσσαλίας ως κατωτέρω: 

1. Υπερωρίες: 

Έξι (6) υπάλληλοι μέχρι δεκαπέντε (15) ώρες το μήνα= 
990 ώρες 

2. Νυχτερινά: 

Ένας (1) υπάλληλος μέχρι επτά (7) ώρες το μήνα = 
77 ώρες 

3. Κυριακές και εξαιρέσιμες 

Δύο (2) υπάλληλοι μέχρι οκτώ (8) ώρες το μήνα =176 ώρες 

Η κατανομή των ωρών στους υπαλλήλους θα γίνει με 
απόφασή μας, ανάλογα με τις εκάστοτε παρουσιαζόμε- 
νες ανάγκες και το ύψος των εγγεγραμμένων πιστώσε¬ 
ων στον προϋπολογισμό της Περιφέρειας Θεσσαλίας. 

Η απόφαση αυτή ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 29 Ιανουάριου 2015 

Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 

-♦- 

Αριθμ. οικ. 2896/1240 (6) 

Μεταβίβαση άσκησης αρμοδιοτήτων σε εκλεγμένους 
Αντιπεριφερειάρχες της Περιφέρειας Ιονίων Νήσων. 

Ο ΠΕΡΙΦΕΡΕΙΑΡΧΗΣ ΙΟΝΙΩΝ ΝΗΣΩΝ 

Έχοντας υπόψη: 

1. τις διατάξεις των άρθρων 3, παρ.3 περ. Στ', 113, 

114, 160, 186, 205 και 282 του Ν.3852/2010 (ΦΕΚ 87/Α7 
7-6-2010) «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης». 

2. Τις διατάξεις του Π.Δ. 147/2010 (ΦΕΚ 240/τ.Α7 
27-12-10) «Οργανισμός της Περιφέρειας Ιονίων Νήσων» 
όπως τροποποιήθηκε με την υπ’ αριθμ. 44233/17-12-13 
Απόφαση του Αναπληρωτή Υπουργού Εσωτερικών (ΦΕΚ 
3328/Τ.Β727-12-2013). 

3. Την αριθμ. 42/14-12-2010 εγκύκλιο του ΥΠΕΣΑΗΔ 
(Α.Π-71352/14-12-2010). 

4. Τις διατάξεις του άρθρου 7 παρ. 2 περ. β του 
Ν. 3469/2006 (ΦΕΚ 131 Α/28-6-2006) «Εθνικό Τυπογραφείο 
Εφημερίς της Κυβερνήσεως και λοιπές διατάξεις» 

5. Την αριθμ. 827/2014 απόφαση του Πολυμελούς Πρω¬ 
τοδικείου Κέρκυρας με την οποία ανακηρύχθηκαν ο 
Περιφερειάρχης, οι Αντιπεριφερειάρχες Περιφερειακών 
Ενοτήτων και οι Περιφερειακοί Σύμβουλοι της Περιφέ¬ 
ρειας Ιονίων Νήσων για την περίοδο 2014-2019. 

6. Την αριθμ. πρωτ. οικ. 89421/34442/10-9-2014 από¬ 
φαση του Περιφερειάρχη Ιονίων Νήσων με την οποία 
ανατέθηκε η άσκηση αρμοδιοτήτων στους εκλεγμένους 
Αντιπεριφερειάρχες της Περιφέρειας Ιονίων Νήσων, 
(ΦΕΚ 2614/ΕΤ). 

7. Την αριθμ. πρωτ. οικ. 91868/35386/17-9-2014 απόφαση 
του Περιφερειάρχη Ιονίων Νήσων με την οποία ορί¬ 
στηκαν οι Αντιπεριφερειάρχες της Περιφέρειας Ιονίων 
Νήσων, (ΦΕΚ 598/τ. Υ.Ο.Δ.Δ.). 

8. Το γεγονός ότι από τις διατάξεις της παρούσας 
απόφασης δεν προκύπτει επιπλέον δαπάνη που θα βα¬ 
ρύνει τις πιστώσεις του προϋπολογισμού Περιφέρειας 
Ιονίων Νήσων, αποφασίζουμε: 

Α. Μεταβιβάζουμε στον Αντιπεριφερειάρχη της Περιφε¬ 
ρειακής Ενότητας Κεφαλληνίας της Περιφέρειας Ιονίων 
Νήσων, Παναγή Δρακουλόγκωνα, τις εξής αρμοδιότητες: 

1. Την επεξεργασία και προώθηση ειδικών πολιτικών 
που αντιμετωπίζουν το πρόβλημα της νησιωτικότητας 
σε όλο το φάσμα της κοινωνικοοικονομικής δραστηρι¬ 
ότητας της περιοχής. 

2. Την αναζήτηση χρηματοδοτικών μέσων για την επί¬ 
τευξη των στόχων που καθορίζουν οι πολιτικές αυτές. 

3. Τη δράση για την εφαρμογή στο νησιωτικό χώρο της 
Περιφέρειας Ιονίων Νήσων ευρωπαϊκών πολιτικών στήρι¬ 
ξης της τοπικής οικονομίας και των τοπικών προϊόντων. 

4. Το σχεδίασμά, την έγκριση και την παρακολούθηση 
των σχεδίων των ενδοπεριφερειακών συγκοινωνιών. 

5. Την παρακολούθηση των θεμάτων της Μακροπερι- 
φέρειας Αδριατικής - Ιονίου. 


Β. Μεταβιβάζουμε στον Αντιπεριφερειάρχη της Περι¬ 
φερειακής Ενότητας Ζακύνθου της Περιφέρειας Ιονίων 
Νήσων Ελευθέριο Νιοτόπουλο, τις αρμοδιότητές μας 
στους τομείς Παιδείας - Αθλητισμού - Πολιτισμού, στους 
οποίους περιλαμβάνονται, ιδίως: 

1. Η εξειδίκευση και κατάρτιση προγραμμάτων, προς 
υποστήριξη της δια βίου μάθησης. 

2. Η εκπόνηση και εκτέλεση προγραμμάτων, τα οποία 
αφορούν θέματα περιβαλλοντικής εκπαίδευσης, Νέας 
Γενιάς και εκπαίδευσης ενηλίκων. 

3. Η συμμετοχή σε προγράμματα πολιτιστικών και 
αθλητικών φορέων της περιφέρειας και των δήμων. 

4. Ο συντονισμός δράσεων των πολιτιστικών φορέων 
της περιφέρειας 

5. Η υλοποίηση πολιτιστικών προγραμμάτων και εκ¬ 
δηλώσεων υπερτοπικής σημασίας. 

6. Η θέσπιση βραβείων, χορηγιών, και άλλων μέσων για 
την ενθάρρυνση της ανάπτυξης των γραμμάτων και των 
τεχνών, με παράλληλη εποπτεία και ενίσχυση συλλόγων 
και φορέων που επιδιώκουν αντίστοιχους σκοπούς. 

7. Η κοινή οργάνωση με τοπικούς φορείς πολιτιστικών 
εκδηλώσεων με σκοπό τη διατήρηση της τοπικής πολι¬ 
τιστικής κληρονομιάς και τη διάδοσή της στους νέους. 

8. Η ανάληψη δράσεων με σκοπό την σύσφιξη των 
σχέσεων της περιφέρειας με τις δευτεροβάθμιες και 
τριτοβάθμιες οργανώσεις αποδήμων, που εκπροσωπούν 
πανελλαδικά ή διεθνώς όλους τους αποδήμους. 

9. Η υλοποίηση αθλητικών προγραμμάτων σε συνερ¬ 
γασία με το Υπουργείο Πολιτισμού και τη Γ ενική Γ ραμ- 
ματεία Αθλητισμού, αθλητικούς συλλόγους, δήμους, κα¬ 
θώς και με άλλους φορείς Δημοσίου ή Ιδιωτικού Δικαίου. 

10. Η ανάληψη πρωτοβουλιών για κάθε άλλη δραστη¬ 
ριότητα που προάγει την τέχνη, την επιστήμη και την 
έρευνα, για την προώθηση των σκοπών της Περιφέρειας 
επ’ ωφελεία των κατοίκων της. 

Η ισχύς της ανωτέρω απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως και να αναρτηθεί στην ιστοσελίδα της 
Περιφέρειας Ιονίων Νήσων μετά τη δημοσίευσή της. 

Κέρκυρα, 29 Δεκεμβρίου 2014 
Ο Περιφερειάρχης 
ΘΕΟΔΩΡΟΣ ΓΑΛΙΑΤΣΑΤΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υορφιτ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίρή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες(Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.β1.9ΐ·) 


Ηλεκτρονική Διεύθυνση: ήίίρ://νννννν.β1.9Γ - β-πιαΜ: ννβόπ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 











































































